小店為區內較受歡迎的台灣麵店，晚市經常要排隊。店內坐位不多，比較迫，但食物頗有水準。紅燒牛筋腩湯麵($52) - 湯底香濃，很貼近台灣風味; 麵條有嚼勁，掛湯力強; 牛腩肥瘦適中，唔會韌，牛筋都煮得腍滑，不過個人還是比較喜歡紅燒牛肉的牛𦟌。鮮蕃茄粒粒鹽酥雞湯麵($51) - 湯底蕃茄味好濃，配幾件新鮮蕃茄，誠意十足。但鹽酥雞不算太脆，肉亦唔夠嫩，比較一般。木魚炸豆腐($2x) - 兩大件炸豆腐，外脆內軟，熱辣辣新鮮炸起，配埋醒胃醬汁，冇得輸。